Br. 01-056/21-9821 27.09.2021. godine

Na osnovu člana 32v Zakona o nevladinim organizacijama (“Službeni list CG“, br.39/11 i 37/17), a u vezi sa Odlukom o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2021. godini (Sl. list 80/21) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18),Komisija za raspodjelu sredstava za finansiranje projekata/programa nevladinih organizacija Ministarstva pravde, ljudskih i manjinskih prava objavljuje

**JAVNI KONKURS ZA RASPODJELU SREDSTAVA ZA FINANSIRANJE**

**PROJEKATA I PROGRAMA KOJI DOPRINOSE ZAŠTITI LICA SA INVALIDITETOM OD DISKRIMINACIJE I PROMOCIJU JEDNAKOSTI**

**pod nazivom**

**„Recimo NE diskriminaciji lica sa invaliditetom- 2021“**

Pozivaju se nevladine organizacije koji se bave zaštitom prava lica sa invaliditetom, a koje imaju kapacitete i iskustvo da prijave projekte/programe na ovaj konkurs, kojim mogu doprinijeti realizaciji prioriteta utvrđenih:

1. Preporukama Komiteta UN na zaključna zapažanja o inicijalnom izvještaju Crne Gore CRPD /C/MNE/CO/1 od 29.avgusta 2017. godine
2. Konveciji UN o pravima lica sa invaliditetom
3. Srategijom za zaštitu lica sa invaliditetom od diskriminacije i promociju jednakosti 2017-2021. godine sa AP za 2021. godinu.
4. Analizom usklađenosti crnogorskog zakonodavstva sa Zakonom o zabrani diskriminacije lica sa invaliditetom i Konvencijom UN o pravima lica sa invaliditetom.

Strateški ciljevi čijem će ostvarenju doprinijeti projekti/programi nevladinih organizacija u 2021. godini su:

CILJ 1: Podizanje nivoa svijesti i znanja o uvažavanju prava lica sa invaliditetom, bez diskriminacije u skladu sa Konvencijom UN o pravima lica sa invaliditetom;

CILJ 2: Implementacija preporuka Komiteta UN koji se odnose na oblasti: jednakosti i nediskriminacija, žene sa invaliditetom, djecu sa invaliditetom, podizanje svijesti i učešće u političkom i javnom životu, jednako priznanje pred zakonom, pristup pravdi, sloboda izražavanja i mišljenja i pristup informacija i Strategije za zaštitu od diskriminacije lica sa invaliditetom i promociju jednakosti 2017-2021 godinu sa AP za 2021 godinu.

CILJ 3: Omogućavanje potpune ravnopravnosti lica sa invaliditetom sa drugim licima u svim oblastima u skladu sa Zakonom o zabrani diskriminacije lica sa invaliditetom i Konvencijom o pravima lica sa invaliditetom.

Prioritetni problemi u oblasti zaštite lica s invaliditetom od diskriminacije i promocije jednakosti, koji se planiraju rješavati finansiranjem projekata/programa nevladinih organizacija su:

* nizak nivo realizacije preporuka Komiteta UN o pravima lica sa invaliditetom (CRPD/C/MNE CO/1 ) u oblastima: jednakost i nediskriminacija, (čl.5) žene sa invaliditetom (čl.6), djeca sa invaliditetom (čl.7), podizanje svijesti (čl.8); jednako priznanje pred zakonom (čl.12); pristup pravdi (čl.13); sloboda izražavanja i mišljenja i pristup informacijama (čl. 21), učešće u političkom i javnom životu (čl. 29); širenje informacija;
* nedovoljan nivo realizacije mjera i aktivnosti za implementaciju Strategije za zaštitu lica sa invaliditetom od diskriminacije i promociju jednakosti 2017-2021 godine, planirani AP za 2021. godinu;
* nizak nivo usklađenosti crnogorskog zakonodavstva sa Zakonom o zabrani diskriminacije lica sa invaliditetom i Konvencijom UN o pravima lica sa invaliditetom.

**Ciljna grupa** su nevladine organizacije za zaštitu prava lica sa invaliditetom, organi državne uprave, organi lokalne uprave, sudstvo, tužilaštvo, inspekcijski organi, organi policije, javnost, mediji.

Aktivnosti nevladine organizacije koje će doprinijeti ostvarenju strateškog/ih cilja/eva i zadovoljenju potreba ciljne/nih grupe/a („prihvatljive aktivnosti za finansiranje“) su:

* realizovanje medijske kampanje za podizanje svijesti javnog mnjenja o smanjenju diskriminacije lica sa invaliditetom u svim oblastima i/ili sa posebnim akcentom na smanjenje diskriminacije žena i djevojčica sa invaliditetom i djece sa invaliditetom;
* organizovanje konferencije na temu „Zabrana višestruke i višesektorske diskriminacije lica sa invaliditetom“;
* organizovanje konferencije na temu „Razumno prilagođavanje i univerzalni dizajn“;
* sprovođenje istraživanja o položaju žena i djevojčica sa invaliditetom razvrstane prema starosnoj dobi, geografskoj oblasti, vrsti invaliditeta, porodičnoj situaciji i mjestu boravka (ustanova ili briga o zajednici) i nivoa diskriminacije u svim oblastima;
* aktivnosti koje doprinose borbi protiv višestrukih i ukrštenih oblika diskriminacije sa kojim se suočavaju žene i djevojčice sa invaliditetom;
* aktivnosti koje doprinose smanjenju diskriminacije djece sa invaliditetom sa posebnim akcentom na djecu koja su u riziku od intersekcijske diskriminacije;
* organizovanje seminara za javne i privatne medija o poznavanju Konvenciji UN o pravima lica sa invaliditetom sa posebnim akcentom na pristupu zasnovanom na ljudskim pravima;
* aktivnosti (okrugli sto, radionice, tribine, javni čas, edukacije ) za različite ciljne grupe koje će doprinijeti povećanju nivoa znanja o antidiskriminacionom zakonodavstvu i mehanizmima zaštite od diskriminacije;
* sprovodjenje istraživanje javnog mjenja i lica sa invaliditetom o nivou diskriminacije lica sa invaliditetom u Crnoj Gori u različitim oblastima i shodno različitim parametrima (pol, starost, geografsko područje, vrsti invaliditeta, nivou obrazovanja);
* aktivnosti (istraživanje, kampanje, edukacije dr.)koje će doprinijeti uključivanju lica sa invaliditetom u politički i javni život bez diskriminacije;
* aktivnosti koje će doprinijeti sprečavanju i otklanjanju višestruke i/ili intersekcijske diskriminacije lica sa invaliditetom koji su pripadnici manjinskih naroda i koje osiguravaju jednak pristup svim pravima iz Konvecije UN o pravima lica sa invaliditetom;
* organizovanje okruglih stolova, radionica i seminara za lica sa invaliditetom i njihove porodice u lokalnim zajedicama uz učešće predstavnika NVO i građana na temu “Jednake mogućnosti za sve članove društva – ukljanjanje arhitektonskih, administrativnih i drugih barijera koje onamogućavaju ravnopravan položaj lica sa invaliditetom u društvu;
* organizovanje dogadjaja sa predstavnicima lokalnih samouprava i nevladinih organizacija koje će doprinijeti implementaciji Strategiije na lokalnom nivou;
* aktivnosti koje će doprinijeti implementaciji mjera iz Akcionog plana za 2021. godinu za realizaciju Strategije za zaštitu lica sa invaliditetom od diskriminacije i promociju jednakosti za period 2017-2021. godine;

**Ukupan iznos** sredstava koja se mogu raspodijeliti ovim konkursom je: **388.301,35 eura.**

**Najnižiji iznos** sredstava koji se može dodijeliti pojedinom projektu/programu je **10.000 eura**, **a najviši 30.000 eura.**

Na ovaj konkurs nevladina organizacija može prijaviti više projekata/programa, ali joj se mogu dodijeliti sredstva samo za jedan projekat/program. **Ta nevladina organizacija može biti i partner na samo jednom projektu/programu u okviru ovog javnog konkursa.**

**Prijavu projekta/programa na ovaj konkurs** **može podnijeti nevladina organizacija (podnosilac prijekta i partner) koja :**

a)je upisana u Registar nevladinih organizacija;

b) u Statutu ima utvrđene djelatnosti i ciljeve u oblastima koje se odnose na zaštitu lica sa invaliditetom;

c) se ne nalazi u registru kaznene evidencije;

d) je predala poreskom organu prijavu za prethodnu 2020. fiskalnu godinu (bilans stanja i bilans uspjeha);

e) je u prethodne tri godine sprovela istraživanje, izradila dokument, organizovala skup ili realizovala projekat/program koji se odnosi na zaštitu lica sa invaliditetom od diskriminacije;

**Raspodjela sredstava iz ovog konkursa vrši se na osnovu sljedećih kriterijuma:**

1)doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;

2) kvalitet prijavljenog projekta, odnosno programa;

3) kapacitet nevladine organizacije da realizuje prijavljeni projekat, odnosno program;

4) transparentnost rada nevladine organizacije.

**Bodovanje projekata, odnosno programa prema navedenim kriterijumima, vršiće se prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa (“Službeni list CG“, br.13/18), na obrascu koji utvrđuje i objavljuje na svojoj internet stranici Ministarstvo javne uprave,digitalnog društva i medija https://www.gov.me/dokumenta, a svaki projekat će bodovati po dva nezavisna procjenjivača, koji moraju obrazložiti dodijeljene bodove po svakom mjerilu.**

**Rok za podnošenje prijava** na ovaj konkurs je 30 dana od dana objavljivanja, odnosno zaključno **sa 27. oktobrom 2021. godine.**

**Prijava projekta/programa dostavlja se isključivo na obrascu propisanom** **Pravilnikom** o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18)**, a koji je sastavni dio ovog Konkursa.**

**Uz prijavu na ovaj konkurs, nevladine organizacije su dužne dostaviti:**

* fotokopiju rješenja o upisu u registar NVO;
* fotokopiju statuta u kome su definisani ciljevi i djelatnost, odnosno oblast djelovanja NVO a koji se odnose na zaštitu lica sa invaliditetom;
* dokaz o podnešenoj poreskoj prijavi za 2020. godinu i bilans stanja i bilans uspjeha;
* CV organizacije
* dokaz [[1]](#footnote-1) da je u prethodne tri godine u oblasti zaštite lica sa invaliditetom od diskriminacije i promociju jednakosti sprovela istraživanje, izradila dokument, organizovala skup, ili realizovala projekat usmjeren na zaštitu lica sa invaliditetom od diskriminacije, potpisan od strane lica ovlašćenog za zastupanje i potvrđen pečatom nevladine organizacije (ako se prijavljuje na javni konkurs zajedno sa partnerskom nevladinom organizacijom obaveza važi i za partnersku organizaciju);
* ovjerenu izjavu da će NVO prije potpisivanja ugovora obavijestiti Komisiju o eventualnim dodijeljenim sredstvima za isti projekat/program od drugih državnih organizacionih jedinica.
* ovjerenu izjavu potpisanu od strane ovlašćenog lica za zastupanje i predstavljanje NVO da za projekat/program sa kojim aplicira nije dobio sredstva od istog ili drugog donatora u predhodnoj godini.
* potpisana i ovjerena izjava o istinitosti svih podataka navedenih u prijavi projekta/programa.

**Popunjenu, potpisanu i ovjerenu prijavu neophodno je dostaviti u dva (2) primjerka u štampanoj verziji i jedan (1) primjerak u elektronskoj formi na CD-u u sadržaju istovjetnom štampanom primjerku.**

|  |
| --- |
| **Prijavu sa potrebnom dokumentacijom, uključujući i CD treba**  **poslati isključivo poštom na sljedeću adresu:**  **Ministarstvo pravde, ljudskih i manjinskih prava**  **Podgorica, Vuka Karadžića br.3.**  **sa napomenom: NE OTVARATI - prijava na Javni konkurs broj:** **Br. 01-056/21-9821 pod nazivom**  **„RECIMO NE DISKRIMINACIJI LICA SA INVALIDITETOM- 2021 “** |
| U razmatranje će biti uzeti samo projekti/programi koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom. |
| Eventualna pitanja u vezi ovog konkursa mogu se postaviti i elektronskim putem na adresu: [emin.ljuljanovic@mpa.gov.me](mailto:emin.ljuljanovic@mpa.gov.me), najkasnije **do 22. oktobra 2021. godine.** |
| Komisija za raspodjelu sredstava za finansiranje projekata/programa nevladinih organizacija Ministarstva pravde, ljudskih i manjinskih prava će **u roku od 15 dana od dana završetka ovog konkursa**, na internet stranici **Ministarstva pravde, ljudskih i manjinskih prava** i portalu e-uprave objaviti listu nevladinih organizacija koje nijesu dostavile urednu i potpunu prijavu, uz ukazivanje na utvrđene nedostatke koji se odnose na prijavu, odnosno potrebnu dokumentaciju.  **Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.** |

**Predsjednica Komisije**

Popović Aleksandra

1. Dokaz podrazumijeva fcc ugovor o realizaciji projekta u ovoj oblasti , press kliping, transparentan dokaz da je NVO sprovela istraživanje, organizovala skup, itd. [↑](#footnote-ref-1)